Hægebostad kirke

Hægebostad kirke er en åttekantet kirke fra 1844 i Hægebostad kommune, Agder fylke.

Kirken ble bygget etter tegninger av sogneprest Nils Christian Hald (tjenestetid 1841-1844) med godkjenning og mindre merknader fra statskonduktør Christian H. Grosch.Hægebostad kyrkje 150 år, s. 44, 45 og 61 Torje Taralsen Birkeland var byggeleder.Hægebostad kyrkje 150 år, s. 45.

Byggverket er i tre og har 450 plasser. Den fikk elektrisk lys i 1921. Orgel ble satt opp i 1932.

Kirken ligger i Lister prosti, Agder og Telemark bispedømme.

I Inwood, USA, satte norske utvandrere opp en kirke som det kalte Hægebostad.

Tidligere kirke
En kirke på stedet er nevnt første gang i 1445, men det er ikke kjent hva slags bygning dette var. Kirkestedet er nevnt i Stavanger kapitels jordebog, 1620. Den middelalderske bygning ble revet i 1629 og en langkirke av tømmer ble oppført i stedet. Tømmerkirken hadde et lite tårn, klokkene hang i et eget lite bygg (støpul) og små vinduer. Tomten var omtrent den samme som dagens kirke. I 1723 solgte kongen kirken for å skaffe penger til statskassen. På auksjonen kjøpet fire bønder kirken på vegne av bygdens allmue. Bygningen ble etterhvert for liten, presten N.C. Hald argumenterte i 1843 også for at bygningen ikke var verdig som gudshus. Treverk fra kirken fra 1629 ble brukt om igjen da ny kirke ble oppført i 1844.Hægebostad kyrkje 150 år,  Uendret opptrykk av: Hægebostad kyrkje 1844-1944, utgitt 1952 av Hægebostad menighetsråd, 1994.

Referanser

 Eksterne lenker 
 Hægebostad kyrkje 150 år, [Tingvatn] : Hægebostad menighetsråd, 1994. På bokhylla.

 Bilder hos Digitalt museum


Kategori:Kirker i Hægebostad
Kategori:Christian H. Grosch
Kategori:Kulturminner i Hægebostad
Kategori:Oktogonale kirker i Norge
Kategori:Norske kirker fra 1844
Kategori:Kirker i Lister og Mandal prosti